**ОБАВЕШТЕЊЕ**

у вези примене члана 20. Закона о финансирању политичких активности

(„Службени гласник Републике Србије", број 43/2011 и 123/2014)

Обавештавамо Вас да сте у могућности да користите средства из јавних извора за покриће трошкова изборне кампање. Наиме, средства из јавних извора за покриће трошкова изборне кампање обезбеђују се у години у којој се одржавају редовни избори у износу од 0,07% пореских прихода буџета јединице локалне самоуправе. Од тог износа 20% распоређују се у једнаким износима подносиоцима проглашених изборних листа који су приликом подношења изборне листе ДАЛИ ИЗДАВУ да ће користити средстава из јавних извора за покриће трошкова изборне кампање. А преосталих 80% средстава се додељује подносиоцима изборних листи које су освојили мандате, сразмерно броју освојених мандата, без обзира да ли су користили средства из јавних извора за покриће трошкова изборне кампање.

У обавези сте да:

1. Приликом подношења изборне листе дате Изјаву да ћете користити средства из јавних извора (образац изјаве је у прилогу овог обавештења);
2. Три дана од дана проглашења свих изборних листа дужни сте да положите изборно јемство код Одељења за финансије Општинске управе општине Бечеј.

Како бисмо Вам појаснили и олакшали посао око полагања изборног јемства дајемо Вам следеће упутство:

1. Да бисте знали колика је висина јемства које треба да положите, потребно је да пореске приходе Буџета општине Бечеј за 2019. годину помножите са 0,07%. Добијени износ затим помножите са 20%.
2. Износ који добијете представља средства која ће бити подељена странкама које положе изборно јемство.
3. Да бисте знали висину јемства које треба да положите потребно је да предвидите колико странака ће користити средства из јавних извора за покриће трошкова кампање.

Изборно јемство се враћа политичком субјекгу уколико на изборима освоји најмање 1% важећих гласова, односно 0,2% важећих гласова ако политички субјекат представља и заступа интересе националне мањине, у року од 30 дана од дана проглашења коначних изборних резултата**.**

**Пример:**

Износ остварених пореских прихода за 2019. годину износи укупно **767.798.524,00** динара

Средства из јавних прихода (0,07%) износе **537.459,00** динара

20% од средстава јавних прихода износи **107.492,00** динара

ИЗБОРНА КОМИСИЈА ОПШТИНЕ БЕЧЕЈ

Број: 13-6/2020-5 У Бечеју, 04.03.2020. ПРЕДСЕДНИК КОМИСИЈЕ